Diari Oficial de la Generalitat Valenciana


Sumari del DOGV 5163, del 27-12-2005 (2005/13714)

ORDE de 28 de novembre 2005, de la Conselleria de Justícia, Interior i Administracions Públiques, per la qual s'aprova la classificació en classe segona dels llocs de secretaria i intervenció de l'Ajuntament d'Albaida, i se suprimeix el lloc de tresoreria com a reservat a funcionari amb habilitació de caràcter nacional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5163

Data del DOGV
:   27-12-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/13840


Data del document
:   28-11-2005

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * Albaida
    * qualificació del personal
    * administració local
    * comptable
    * professió administrativa

ORDE de 28 de novembre 2005, de la Conselleria de Justícia, Interior i Administracions Públiques, per la qual s'aprova la classificació en classe segona dels llocs de secretaria i intervenció de l'Ajuntament d'Albaida, i se suprimeix el lloc de tresoreria com a reservat a funcionari amb habilitació de caràcter nacional. [2005/M13823]
  
Els llocs de treball de secretaria i intervenció de l'Ajuntament d'Albaida es troben actualment classificats en classe primera.
  
Mitjançant un acord plenari de l'Ajuntament d'Albaida de data 20 d'octubre de 2005, se sol·licita a aquesta Conselleria de Justícia i Administracions Públiques la modificació de la classificació dels esmentats llocs de treball en classe segona, per tal d'adequar la classificació dels llocs de treball a les característiques del municipi.
  
Així mateix, s'acorda no reservar el lloc de tresoreria a un funcionari amb habilitació de caràcter nacional, perquè puga ser exercit per un funcionari de la corporació degudament qualificat.
  
Consten en l'expedient certificats expedits per la Secretaria General de la corporació, acreditatius de la població municipal, del pressupost, així com del tràmit d'audiència i el seu resultat.
  
Vist el que disposa l'article 2 del Reial Decret 1.732/1994, de 29 de juliol, en l'apartat b) del qual classifica en secretaries de classe segona les secretaries d'ajuntament el municipi de les quals tinga una població compresa entre 5.001 i 20.000 habitants, i queda reservada la seua provisió a funcionaris pertanyents a la subescala de secretaria, categoria d'entrada, sense perjuí del que preveu la disposició transitòria primera, 2 b), del Reial Decret 1.174/1987, de 18 de setembre, i en l'apartat e) classifica en intervencions de classe segona els llocs d'intervenció en corporacions amb secretaria de classe segona; la seua provisió queda reservada a funcionaris pertanyents a la subescala d'intervenció tresoreria, categoria d'entrada.
  
Per tant, i fent ús de les competències atribuïdes pels articles 2.2 a) i d), i 7 del Decret 159/1997, de 29 d'abril, del Govern Valencià, pel qual s'aprova el reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
I. Classificar els llocs de treball de secretaria i intervenció de l'Ajuntament d'Albaida en classe segona, els quals queden reservats, respectivament, a funcionaris d'administració local amb habilitació de caràcter nacional, pertanyents a la subescala de secretaria, categoria d'entrada, sense perjuí del que preveu la disposició transitòria primera, 2 b), del Reial Decret 1.174/1987, de 18 de setembre, i a la subescala d'intervenció tresoreria, categoria d'entrada.
  
II. La modificació de la classificació d'aquests llocs de treball, no afectarà les destinacions dels que els exerciren amb caràcter definitiu.
  
III. Suprimir el lloc de tresoreria de l'Ajuntament d'Albaida com a reservat a funcionaris amb habilitació de caràcter nacional, perquè puga ser exercit per un funcionari de la corporació degudament qualificat, i ha de modificar-se en aquest sentit la relació de llocs de treball.
  
Contra aquesta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 28 de novembre de 2005
  
El conseller de Justícia, Interior i Administracions Publiques,